ມີລາຍງານ ທູດຣັດເຊຍ ແຈ້ງໃຫ້ມົສກູ ຊາບວ່າ ທ່ານ Kushner ຢາກໃຫ້ມີ ການຕິດຕໍ່ສ່ວນໂຕ 
ທ່ານ Jared Kushner ລູກເຂີຍ ຂອງປະທານາທິບໍດີ ດໍໂນລ ທຣຳ ກຳລັງຖືກສືບສວນ ໂດຍອົງການ ສັນຕິບານກາງ ຫຼື FBI ຂອງສະຫະລັດ.
ໜັງສືພິມ Washington Post ລາຍງານວ່າ ທ່ານ Jared Kushner ລູກເຂີຍຂອງ ປະທານາທິບໍດີ ດໍໂນລ ທຣຳ ພ້ອມທັງເປັນທີ່ປຶກສາຂອງທ່ານ ໄດ້ຫາລືກັບເອກອັກ ຄະລັດຖະທູດຣັດເຊຍ ປະຈຳວໍຊິງຕັນ ກ່ຽວກັບຄວາມເປັນໄປໄດ້ໃນການທີ່ຈະສ້າງ ຕັ້ງຊ່ອງທາງ ເພື່ອຕິດຕໍ່ສື່ສານແບບລັບໆ ລະຫວ່າງຄະນະໂອນອຳນາດ ຂອງທ່ານ ທຣຳ ແລະວັງເຄຣັມລິນ ໜັງສືພິມ Washington Post ໄດ້ອ້າງຄຳເວົ້າຂອງເຈົ້າໜ້າທີ່ ໃນວັນສຸກວານນີ້ ທີ່ ກ່າວວ່າ ການເຄື່ອນໄຫວດັ່ງກ່າວນີ້ ແມ່ນໝາຍເຖິງ ເພື່ອປ້ອງກັນບໍ່ໃຫ້ການໂອ້ລົມ ກ່ອນການສາບານໂຕເຂົ້າຮັບຕຳແໜ່ງຂອງພວກເຂົາເຈົ້າໄດ້ຮັບການກວດສອບ ແຫຼ່ງຂ່າວຂອງ Washington Post ກ່າວວ່າ ເອກອັກຄະລັດຖະທູດ Sergei Kis- lyak ໄດ້ລາຍງານຕໍ່ຜູ້ເປັນນາຍຂອງທ່ານທີ່ມົສກູວ່າ ທ່ານ Kushner ເປັນຜູ້ສະເໜີ ໃນລະຫວ່າງການພົບພໍ້ກັນ ເມື່ອຕົ້ນເດືອນທັນວາ ຢູ່ທີ່ຕຶກ Trump Tower ໃນນະ ຄອນນິວຢອກ ແຫຼ່ງຂ່າວແຈ້ງວ່າ ຂໍ້ມູນດັ່ງກ່າວນີ້ ຈັບໄດ້ ໂດຍການລັກຟັງການຕິດ ຕໍ່ຂອງທູດຣັດເຊຍຍ ທີ່ນຳມາທົບທວນໂດຍເຈົ້າໜ້າທີ່ສະຫະລັດ ໃນວັນພະຫັດແລ້ວນີ້ ອົງການຂ່າວຂອງສະຫະລັດ ລາຍງານວ່າ ທ່ານ Kushner ກຳລັງຖືກສືບສວນ ໂດຍອົງການສັນຕິບານກາງ ຫຼື FBI ຂອງສະຫະລັດ ໃນການ ສອບສວນກ່ຽວກັບຄວາມເປັນໄປໄດ້ ທີ່ອາດມີການສົມຮູ້ຮ່ວມຄິດລະຫວ່າງຄະນະ ໂຄສະນາຫາສຽງ ຂອງທ່ານທຣຳ ແລະ ຣັດເຊຍ ໜັງສືພິມ Washington Post ລາຍງານ ໃນອາທິດແລ້ວນີ້ວ່າ ເຈົ້າໜ້າທີ່ທຳນຽບຂາວຄົນນຶ່ງ ທີ່ໃກ້ຊິດກັບປະທາ ນາທິບໍດີ ໄດ້ກາຍເປັນຈຸດເພັ່ງເລັງທີ່ສຳຄັນ ໃນການສືບສວນລະດັບສູງ ເຖິງແມ່ນ ວ່າບໍ່ໄດ້ກ່າວເຖິງຊື່ຂອງທ່ານ Kushner ໃນເວລານັ້ນ ການແນໃສ່ທ່ານ Kushner ຂອງອົງການ FBI ບໍ່ຈຳເປັນຕ້ອງໝາຍຄວາມວ່າທ່ານ ເປັນຜູ້ຕ້ອງສົງໄສໃນການກະທຳຜິດ ຫລືມີການພິຈາລະນາວ່າ ທ່ານເປັນ ເປົ້າໝາຍ ໃນການສືບສວນ ທີ່ກວ້າງຂວາງຂອງອົງການ FBI ກ່ຽວກັບຣັດເຊຍ ການເປີດເຜີຍຫລ້າສຸດນີ້ ມີຂຶ້ນສອງອາທິດ ຫລັງຈາກທ່ານທຣຳ ໄດ້ປົດຫົວໜ້າອົງ ການ FBI ທ່ານ James Comey ອອກຈາກຕຳແໜ່ງຢ່າງກະທັນຫັນຊຶ່ງເປັນຜູ້ຮັບ ຜິດຊອບກ່ຽວກັບການສືບສວນດັ່ງກ່າວ ໃນອາທິດແລ້ວນີ້ ຮອງລັດຖະມົນຕີກະຊວງຍຸຕິທຳສະຫະລັດ ທ່ານ Rod Rosen- stein ໄດ້ແຕ່ງຕັ້ງໃຫ້ອະດີດຜູ້ອຳນວຍການອົງການ FBI ທ່ານRobert Mueller ເປັນໄອຍະການພິເສດເພື່ອກຳກັບນຳການສືບສວນດັ່ງກ່າວ ນອກນັ້ນຍັງມີຄະນະ ກຳມະການ ຂອງສະພາອີກ ຢ່າງໜ້ອຍ 4 ຄະນະ ພວມທຳການສືບສວນ ກ່ຽວກັບ ເລື່ອງນີ້ຢູ່